Ermin Sijamija

Ermin Sijamija je bosanskohercegovački glumac rođen 26. novembra 1974. godine u Travniku, Bosna i Hercegovina. Poznat je po ulogama u brojnim pozorišnim predstavama, filmovima i televizijskim serijama.

Biografija

Rano se sa porodicom seli u Sarajevo gdje pored osnovne škole završava Drugu gimnaziju. Nakon nekoliko pokušaja, upisuje Akademiju scenskih umjetnosti 1996. gdje diplomira 2002. godine.

Prvu profesionalnu ulogu je imao nešto ranije u predstavi "Let iznad kukavičijeg gnijezda", Mustafe Nadarevića. Iste godine se pojavljuje u humorističnoj seriji Viza za budućnost gdje igra jednu od sporednih uloga. Nakon što je diplomirao igra i prvu ozbiljniju ulogu i to na daskama Narodnog pozorišta u predstavi "Omer-paša Latas" zajedno sa Josipom Pejakovićem i Zoranom Bečićem.

Naredne godine ostvaruje i prvu filmsku ulogu u višestruko nagrađivanom bh. ostvarenju Remake. Nedugo poslije i u još dva filma; Ljeto u Zlatnoj Dolini te Zemlja crvenih gusaka (Racconto di guerra), kratkometražni film u italijanskoj produkciji. Glumio je još u filmovima "Nebo iznad krajolika", "Sve džaba", "Moram spavat', anđele" te u kriminalističkoj seriji "Crna hronika".

Od 2003. je član Drame Narodnog Pozorišta u Sarajevu, a od 2006. godine obavlja funkciju direktora tog dijela najveće pozorišne kuće u Bosni i Hercegovini. Igrao je još u predstavama: "Ptičice", "Roberto Zucco", "Luda lova", "Tvđava", "Revizor", "Višnjik", "Kraljevo", "Pobuna u Narodnom pozorištu", "Legenda o Ali-paši", "Rodoljupci", "Prvi put s ocem na izbore", "Ženidba", "Igra plakanja", kao i u predstavama "Romeo i Julija" i "Adam Geist" u produkciji MESS-a.

 Filmografija 
 Godina  Naziv  Uloga  Napomene 2002–2008.  Viza za budućnost  Saša   2003.  Ljeto u zlatnoj dolini  Mister BiH   2003.  Remake  Ahmed Karaga, mladi   2003.  Viza za budućnost  Saša  Novogodišnji special 2004.  Viza za budućnost  Saša  Novogodišnji special 2004.  Crna hronika  Ljubiša   2006.  Nebo iznad krajolika  Humanitarac 1   2006.  Sve džaba  Sminker   2007.  Moram spavat', anđele  Kolega doktor   2011.  U zemlji krvi i meda  Vuc   2013.  Nek je živa glava  Edhem  Kratki film 2015.  Legends  Isa  2 epizode 2016.  Smrt u Sarajevu  Šef  

 Reference 

Vanjski linkovi

Narodno pozorište Sarajevo - Opservatorij

Kategorija:Bosanskohercegovački glumci
Kategorija:Biografije, Travnik
Kategorija:Rođeni 1974.